Argief vir Goeie nuus | Page 127 of 130 | Maroela Media
Burger Meyer · 18 November 2014
The Street Store het Sondag gesorg vir ŉ hele paar glimlagte toe hulle vir behoeftiges die kans gegee het om gratis “inkopies” te doen. Mignon ’n raakvatter | Netwerk24
Mignon ’n raakvatter
Mignon van Zyl van Curro Hermanus is as die Junie-kandidaat vir Hermanus Times se SuperSport-Let’s Play-kompetisie aangewys.
Mignon, ’n graad 6-leerder, speel ook vir die o.13-span netbal, maar sy blink in veral karate uit.
Sy het in Februarie vanjaar ook Suid-Bolandse atletiekkleure in hoogspring verwerf.
Wat karate betref, het Mignon haar Protea-kleure (SA kleure) vanjaar verower.
Sy het as lid van die Protea-span verder presteer en medaljes op nasionale en internasionale vlak gewen.
“Die skool is werklikwaar trots op Mignon se prestasie,” het Gustav van Wyk, die hoof van sport by Curro Hermanus, gesê.
Hierdie raakvatter-leerder het aan die begin van die jaar – Saterdag 27 Januarie, om presies te wees – aan die Wes-Kaapse (voorheen Westelike Provinsie) “All Styles”-karateproewe deelgeneem waar sy ’n bronsmedalje in die ouderdomsgroep vir meisies 12-13 jaar, o.45 kg kumite verwerf het.
Mignon is ook ’n lid van die Wes-Kaapse provinsiale span wat van 17 tot 20 Mei aan die Arnold Classic-nasionale karatekampioenskap in Sandton deelgeneem het.
Dié karate-ghoeroe was hierdie jaar weereens ’n finalis in die junior sportvrou van die jaar
-plegtigheid, wat Saterdag 25 Augustus in die Ou Mutual-sportsentrum in Pinelands gehou is.
Sy is verlede jaar as die wenner in die dieselfde kategorie aangewys.